Karen J. Klint (S), 2007-03-27:
Der siger høringssvarene jo ret massivt: Lad være at gøre det så frivilligt, som I har tænkt jer.
Så jeg beder sådan set bare om, at vi forholder os til de høringssvar, lovforslaget har givet os i Folketinget.
Så den eneste grund til, at jeg egentlig går på talerstolen, er bare, at fru Karen Klint brugte bemærkningen, og det er så efter min hukommelse, men meningen var ikke til at tage fejl af, at nu måtte vi se, om ministeren kom med et ændringsforslag, og gjorde ministeren ikke det, så måtte vi jo gøre det her.
Derfor går jeg selvfølgelig ud fra, at lovforslaget bæres igennem i den form, det har, og hvis ikke det gør det, så er det, fordi den samme kreds af partier er enige om, at det skal se anderledes ud.
Lovforslaget har baggrund i satspuljeaftalerne og de til formålet afsatte midler til en 4-årig forsøgsperiode, så målet og til dels metoden er der bred enighed om, og resten må vi så se at finde frem til en løsning på under udvalgsarbejdet.
Socialdemokraterne ønsker at sende et klart signal til gravide kvinder, der drikker alkohol under graviditeten, og det kunne lyde i den retning her: Kære vordende mor, ingen ved, hvor få genstande der skal til, før dit foster tager varig skade.
Det bedste er, at du slet ikke drikker alkohol under din graviditet.
Har du et egentligt alkoholproblem, skal du have ret til højt kvalificeret behandling, der både sætter dig i stand til at styre dit forbrug, giver dig god svangreomsorg og hjælper dig med de andre problemer.
Du skal have ret til en hjælp, der øger dine chancer for en god fødsel, der øger din babys chance for at blive født sund og rask, og du skal kunne være sikker på, at hjælpen ikke bare slutter på fødegangen.
Socialdemokraterne er faktisk enige med de mange høringsparter, der har sagt, at der skal være lige ret og pligt i reglerne for tilbud i serviceloven til gravide med et stofmisbrug og reglerne i sundhedsloven til gravide med et alkoholmisbrug.
Derfor ser vi gerne, at lovforslaget bliver forbedret frem for det forslag, vi har i dag.
Foreslår ministeren det ikke ændret, så ret og pligt både for borger og kommune harmoniseres mellem de to typer behandlingsbehov, kommer vi til at gøre det fra Folketinget, tror jeg.
Socialdemokraterne har også andre forventninger til behandlingen.
Det skal afklares, om muligheden for tilbageholdelse skal praktiseres efter reglerne om indgreb i selvbestemmelsesretten, altså servicelovens regler om magtanvendelse, eller efter reglerne om tvang i psykiatrien, da alkoholbehandling med mulighed for at indgå en kontrakt om tilbageholdelse kun kan tilbydes i sundhedsregi.
Retsforholdene er meget forskellige i de to regelsæt, og derfor skal de afklares yderligere under udvalgsbehandlingen.
Vi skal have drøftet, om man kan gradbøje ordet og begrebet isolation.
Det er der også et af høringssvarene der tager stilling til.
Og hvad med aflåsning af vinduer, besøgskontrol osv.?
At det konkrete tilbud kun kan ydes på et behandlingssted, der er stort nok, altså har fysiske rammer og antal pladser til, at målgruppen kan sikres et helt specielt sammensat tilbud, er også vigtigt for os.
Et tilbud skal ikke kun være om alkoholbehandling, men netop også rumme en god svangreomsorg og behandling af de sociale problemer og problematikker, der har ført til misbruget.
Det skal være oplæring i forældrerollen, hvis der er behov for det, og det skal være opfølgning i tiden efter fødselen osv.
Stedet tror jeg ikke bliver et af de offentlige hospitaler.
Jeg tror, det skal være et af de døgnsteder, der i forvejen er kendt for at give god alkoholbehandling, og så skal det være stort nok til, at man kan mestre evaluering af forløbene, for uanset vi synes, der er for mange børn, der fødes med handicap efter alkoholmisbrug, er det alligevel relativt få kvinder, der kommer til at indgå i en behandling.
Derfor kan vi ikke bare sprede dem ud over det ganske land, det skal være på nogle steder, hvor man så også både evalueringsmæssigt, behandlingsmæssigt og forskningsmæssigt kan tilrettelægge den rigtige og individuelle omsorg og behandling.
Så skal stedets ledere og medarbejdere være positive over for at arbejde med kontrakter, ellers duer det ikke.
Det duer ikke, hvis medarbejderne har den samme holdning, som kommer til udtryk i nogle af de kommunalt ansattes høringssvar.
Jeg er selv i tvivl om, om fristen på 14 dage er rigtig, for der kan drikkes rigtig mange genstande på 14 dage.
Så skulle man måske ikke hugge til med det samme, når en gravid kommer og siger, at vedkommende gerne vil have hjælp, og så sige: O.k. du kommer ind til afrusning og abstinensbehandling med det samme, og så har vi en behandlingsplads klar senest om 14 dage?
Vi håber på, at vi kan få et rigtig godt udvalgsarbejde, hvor vi drøfter de forskellige forhold, som er her, og også, hvor meget der kan gradbøjes i det, der ligger i satspuljeaftalen, hvor meget der kan pyntes på det osv.
Så har jeg et enkelt lille forslag, som vi måske kunne bruge.
Jeg blev inspireret af det, fordi jeg besøgte en ryger.
Der lå mange cigaretpakninger med alle de her skræmmekampagner på.
Det kunne måske være, at vi også på en graviditetstest skulle skrive lidt om, at alkohol skader, og at hvis man har behov for hjælp, så har man også ret til at få hjælpen.
Vi vil gerne være med til at udvikle lovforslaget under udvalgsarbejdet og så også være positive på den måde, vi får det landet på.